dh-unibe/image-text_koenigsfelden-charters-post-1500 huggingface dataset:
Wiͤr, Albr̄, ✳ von gots gnaden hˀtzog ze Osterˀ, ze Steyr und ze Kˀnden, tuͤn chunt, ✳ das wiͤr das kloster ze
Kùnigsveldn̄, ✳ Sand Chlarnͤ orden, unsˀ stiftung in unser sundˀ genad und scherm genomen habn̄ und
neman ouch ✳ also ✳ daz wiͤr welln, ✳ daz si und iͤr klostˀ ✳ furbas ✳ ewichlich ✳ unbeschedigt ✳ und ungemuͤt
sein suln ✳ von alln̄ unsˀn vˀwesern, ✳ vogten ✳ und amptluten ✳ und oͧch von aller menichlich ✳ mit fuͤrūg,
mit nachtseldn̄, ✳ mit gastung ✳ und ouch mit alln̄ andˀn dinsten, ✳ wie diͤ gnant sind, wiͤr welln̄ ouch
daz si und alle iren guͤtˀ, so si itzo hant ✳ odˀ hˀnach recht und redlich ✳ gewinnent ✳ in alln̄ unsern
gebieten ✳ habn̄ sulln ✳ alle gemaine recht ✳ an holtz, ✳ an veld, ✳ an wunne ✳ und an weyde, ✳ daz ze
niessen und ze habn̄, ✳ alz ouch dem gemeinlich ✳ andˀ lute, ✳ niessent und hant. ✳ ouch welln ✳ wiͤr un̄
emphelhn̄ ouch gar ernstl̄ ✳ allen unsˀn vˀwesern, amptluten und ouch vogten, ✳ diͤ wiͤr itzo habn̄ odˀ
hˀnach gewinnen, ✳ daz si daz vorgn̄̄ klostˀ ✳ ze Kunigsveldn̄ ✳ und allz iͤr guͤt, so darzu gehört, in irn
getˀwen scherm und hute habn̄ ✳ und wenn si des notdurftig sin in dhainen sachn̄, daz dù in dem
alz fuderlich und alz ernstl̄ daz peste und daz wêgiste ✳ geraten und beholffen sin, alz ob ez unsˀ
aigenlich guͤt an trêff und zuͤ gehörte, wiͤr welln ouch gar ernstlich ✳ bey unsˀn hulden, ✳ daz man
diͤ vorgeschribn̄ stukch ✳ stête halte und ouch volfuͤr ✳ und wer dez nicht têt, ✳ daz wêr gentzlich ✳
widˀ unser gnad und unsˀ hulde ✳ und des ze urchund gebn̄ wiͤr disen briͤf besigeltn̄ mit
unsˀm insigel, ✳ der gebn̄ ist ze Pruk in Argowͤ, ✳ do man zalt von Krists gepurd dreutzehn̄
hundˀt jar, darnach in dem viͤr und fumftzigistem jar, ✳ an donrstag nach aller heilign̄ tag.
Kgsfeld. 257
Staatsarchiv
AARGAU
Kgsf.
257
hertzog Albrechts fryheytt
Nͦ✳ 37 ✳
f ij
die gemeinsami ùbˀ holtz un̄ velt mit dˀ
hˀschaft lûten
fryheit xvij
herausgefallen 7/9 95